Gwidel
Gwidel a zo ur gumun eus Breizh, pennlec'h kanton Gwidel e departamant ar Mor-Bihan.

Douaroniezḧ 

 War aod ar Meurvor Atlantel ha war lez ar stêr Laeta emañ Gwidel.

Anv 

 Erwan Vallerie (1995) ː Guidul, 1114; Guidel, 1323, 1380, 1387; Guydel, 1453

Ardamezioù 
Palefarzhet; ouzh 1 en glazur e chapel Itron-Varia Druez en aour  difoupant diouzh al lodennadur, ouzh 2 en gul e nav mailhenn en aour, 3, 3 , 3; ouzh 3, treustellet etre argant ha gul a seizh pezh; ouzh 4 en glazur e lestr en sabel greet en argant, ar c'houel karget gant teir brizenn erminig en sabel, o verdeiñ war un driadenn kommek en argant.

Brezhoneg

Ya d'ar brezhoneg 
 D’ar 27 a viz Meurzh 2007 e oa bet votet ar garta Ya d'ar brezhoneg gant kuzul-kêr ar gumun.

Deskadurezh 
 Skolioù divyezhek a zo eno abaoe 1991. 
 E distro-skol 2022 e oa enskrivet 153 skoliad er c'hlasoù divyezhek (13,9 % eus skolidi ar gumun evit a sell ouzh ar c'hentañ derez)

Istor

Dispac'h Gall 
 Melestradurezh: krouet e voe kumun Gwidel e 1790. Gant al lezenn eus an 23 a viz Eost 1790 e voe lakaet Gwidel da benn ur c'hanton, hini Gwidel; teir c'humun a oa ennañ: Gwidel (pennlec'h), Kewenn ha Plañvour, e Bann Henbont. Diskaret e voe Kanton Gwidel gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix. Lakaet e voe kumun Gwidel e Kanton Pont-Skorf e 1801 gant an hevelep lezenn. Lakaet e oa bet en Arondisamant an Oriant krouet e 1800.
 Feulster e 1793: skrapet e voe daou ofisour kumunel, ne voent ket adkavet, drouklazhet e voe ar barnour a beoc'h.



Brezel-bed kentañ  
 168 gwaz eus ar gumun a gollas o buhez abalamour d'ar brezel, d.l.e. 3,88 % eus he foblañs e 1911.

Eil brezel-bed  

 D'ar 21añ a viz Mezheven 1940, er Pemp-Hent, e oa bet eus un emgann etre ar soudarded c'hall hag ur golonenn alaman o tont eus tu Kemper evit mont etrezek an Oriant; ar gêr-mañ a ranke bout difennet diwar urzh ar gouarnamant gall daoust d'an arsav-brezel da zont, dre ma oa ur porzh-brezel; padout a reas teir euriad, tri ofisour gall ha tri soudard eus ar 111vet Rejimant Kanolierezh Trevadennel hag eizh milour (daou is-ofisour ha pevar soudard) alaman o vezañ lazhet.
 Pevar c'harr-nij Typhoon Ib eus aerlu ar Rouantelezh-Unanet (Royal Air Force) a gouezhas e Gwidel e penn-kentañ 1944, unan d'ar 31 a viz Genver, daou d'ar 15 a viz C'hwevrer hag unan d'an 22 a viz C'hwevrer; lazhet e voe an nijourion, tri anezhe a voe beziet e bered ar gumun, ne voe ket kavet korf an hini diwezhañ;
 D'ar 7 a viz Even 1944 e kouezhas ur c'harr-nij (Spitfire LFIX marilhet MJ554 ha kodet AU-?) eus ar Royal Air Force nepell eus Gwidel; mervel a reas e nijour ha douaret e voe e Bayeux War Cemetery;
 D'an 13 a viz Even 1944 e kouezhas un nijerez B-24 eus aerlu SUA (United States Army Air Forces) e Gwidel; lazhet e voe eizh nijour eus he faread, an daou nijour all a voe tapet gant an Alamaned.
 D'ar 27 a viz Gouere 1944 e kouezhas un nijerez (Mosquito NF XIII marilhet MM450 ha kodet DZ-?) eus ar Royal Air Force e Gwidel; an daou nijour a varvas.
 Mervel a reas 46 den abalamour d'ar brezel; 
 E Sankenn an Oriant edo ar gumun; dieubet e voe Gwidel d'an 10 a viz Mae 1945 goude emzaskoridigezh an Alamaned.

Brezelioù didrevadennañ 
 Brezel Indez-Sina: eizh gwaz a varvas;
 Brezel Aljeria: tri gwaz a varvas.

XXIañ kantved
E miz Here 2018 ez eus bet kaoz eus babigoù Gwidel ganet dizorn pe divrec'h.

Monumantoù ha traoù heverk

Bezioù ar C'hommonwealth e bered Gwidel 

Karrnijourion e oant holl, nemet daou vartolod eus Morlu ar Rouantelezh-Unanet. Marvet int e-pad an Eil Brezel Bed.

Emdroadur ar boblañs abaoe 1793

Melestradurezh

Gevelliñ

Tud

Tud bet marvet eno 

 Jean de Polignac, bet maer ar gumun.
 Jean Jaffré, den-a-iliz ha politikour gall, d'an 11 a viz Ebrel 1896.

Ardamezeg ar familhoù

Levrlennadur 

 Pol Potier de Courcy ː Nobiliaire et Armorial de Bretagne. Adembannet gant Editions des Régionalismes. 2012-2015
 Erwan Vallerie ː Diazezoù studi istorel an anvioù-parrez. Corpus. An Here. 1995

Liammoù diavaez 

 Gwidel war lec'hienn Geobreizh

Daveoù ha notennoù 

Kumunioù ar Mor-Bihan
Kumunioù bet krouet er Mor-Bihan e 1790
Monumantoù brezhonek d'an dud lazhet er brezel
Bezioù-brezel ar C'hommonwealth er Mor-Bihan
Nijerezioù SUA aet d'ar strad e Breizh e-pad an Eil brezel-bed
Nijerezioù ar C'hommonwealth aet d'ar strad e Breizh e-pad an Eil brezel-bed
Sankenn an Oriant